बदली से चना, मटर, सरसों की फसल में लगी इल्ली
बदली-बारिश के मौजूदा मौसम से जिले के करीब 10 हजार एकड़ रकबे में लगी चना, मटर, सरसों की फसल की सब्जी बाड़ियों का भी बुरा हाल हो रहा है। जगह-जगह चने व मटर की फसल पर इल्ली के प्रकोप की शिकायत मिल रही है, वहीं सरसों, सेमी में मैनी का प्रकोप होने लगा है। गोभी वर्गीय सब्जियों की फसल भी बीमारियों की चपेट में आने लगी है।
उत्तर भारत से आ रही सर्द हवाओं और कश्मीर की बर्फबारी के प्रभाव से अंचल का मौसम अचानक सर्द हो गया है, ऐसे में विदर्भ के रास्ते बस्तर संभाग तक पहुंचे चक्रवात के कारण आसमान पूरी तरह बादलों से ढक गया है। पिछले दो-तीन दिनों से बने इस मौसम का सबसे ज्यादा असर उन्हारी और सब्जी फसलों पर पड़ा है।
जिले में 8 हजार 130 एकड़ रकबे में चने की फसल में बदली की वजह से इल्लियों का प्रकोप होने लगा है। इसके अलावा करीब 3 हजार एकड़ रकबे में सरसों, मटर, उड़द, मूंग, लाखड़ी आदि की फसल लगी है, जो कीटप्रकोप की चपेट में आने लगी है। कहीं-कहीं हालात नियंत्रण से बाहर भी नजर आने लगे हैं, जहां किसान फसल को बचाने दवाईयों का छिड़काव कर रहे हैं।
चने की फसल पर अभी कहीं-कहीं इल्लियों के प्रकोप की शिकायतें मिल रही हैं। इस पर नियंत्रण पाने विभाग की ओर से किसानों के लिए एडवायजरी जारी की गई है और स्थिति पर निगाह रखी जा रही है। मनीषा सरकार, उपसंचालक कृषि, धमतरी
जारी की एडवायजरी
पड़ी दोहरी
मार
चना व मटर उत्पादक किसानों का कहना है कि खरीफ सीजन में धान की फसल में नुकसान उठाने के बाद उन्हें उम्मीद थी कि उन्हारी फसल से नुकसान की कुछ हद तक भरपाई हो जाएगी, लेकिन ऐन फूल और फल्ली आने के समय मौसम एक बार फिर दगाबाजी कर रहा है। लगातार बादल छाए रहने की वजह इल्लियों का प्रकोप बढ़ रहा है। स्थिति यही रही, तो उन्हें फिर से भारी नुकसान झेलना पड़ेगा।
धमतरी। भटगांव में लहलहाती सरसों की फसल बदली की वजह से बीमारी की चपेट में आने लगी है।
bho_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva